****

 LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**SĒDES PROTOKOLS**

Daugavpilī

2020.gada 29.oktobrī Nr.43

SĒDE NOTIEK **DOMES** SĒŽU ZĀLĒ UN VIDEOKONFERENCES REŽĪMĀ

SĒDE SASAUKTA plkst. 10:00

SĒDI ATKLĀJ plkst. 10:00

SĒDES DARBA KĀRTĪBA:

1. Par projektā “Izmaiņu projekta izstrāde, būvdarbu un autoruzraudzības darbu veikšana jaunas biomasas katlu mājas ar kopējo uzstādīto jaudu 30MW (ar papildus kondensācijas ekonomaizeru) izveidei Daugavpilī” piegādāto iekārtu uzglabāšanas faktiskiem un tiesiskiem apstākļiem SIA “Sadzīves pakalpojumu kombināts” teritorijā.

SĒDI VADA – Daugavpils pilsētas domes priekšsēdētājs Igors Prelatovs

SĒDĒ PIEDALĀS - 13 Domes deputāti – A.Broks - (videokonferences režīmā),

 R.Eigims, A.Elksniņš, A.Gržibovskis,

 L.Jankovska – (videokonferences režīmā),

 V.Kononovs, N.Kožanova,

 R.Joksts – (videokonferences režīmā),

 I.Kokina – (videokonferences režīmā),

 J.Lāčplēsis – (videokonferences režīmā),

 H.Soldatjonoka – (videokonferences režīmā),

 M.Lavrenovs, I.Prelatovs

SĒDĒ NEPIEDALĀS - 2 Domes deputāti – J.Dukšinskis, A.Zdanovskis

SĒDĒ PIEDALĀS - pašvaldības administrācijas darbinieki:

 S.Šņepste, R.Golovans, A.Jemeļjanovs, I.Šalkovskis, J.Oļenovs

 - pašvaldības kapitālsabiedrību pārstāvji:

 Oļesja Duškeviča – A/S “Daugavpils siltumtīkli” valdes locekle,

 - plašsaziņas līdzekļu pārstāvji:

 I.Dunaiskis, H.Meinards, S.Kuznecovs

SĒDI PROTOKOLĒ - Domes protokolu lietvedības pārzines p.i. I.Zraževska

Sēdes vadītājs I.Prelatovs atklāj sēdi un ziņo, ka tika saņemta vēstule no N.Ignatjeva kunga, kurā viņš norāda, ka nevar piedalīties Daugavpils pilsētas domes ārkārtas domes sēdē, sakarā ar to, ka viņš no 2020.gada 26.oktobra atrodas uz darbnespējas lapas.

A.Elksniņš piedāvā prezentāciju un atver failu ar 2020.gada 13.janvāra Daugavpils pilsētas domes sanāksmes protokolu Nr.8.-1/1, kurā ir norādīts, ka AS “Daugavpils siltumtīkli” valdes locekle O.Duškeviča informē, ka 30 mW projektā notiek sanācijas darbi un šonedēļ iekārtas tiks piegādātas pilsētā un šim mērķim Izpildītājs nomā telpas no SIA “SPK”.

A.Elksniņš informē, ka 2020.gada 9.jūlija Finanšu komitejas sēdē uz jautājumu “Vai ir noslēgts līgums starp kapitālsabiedrību un uzņēmumu un, kurš ir nolicis šis iekārtas? ” SIA “SPK” valdes loceklis N.Ignatjevs atbildēja, ka “līgums būs”. Līdz ar to, 2020.gada 8.jūlija paskaidrojuma vēstulē Domes izpilddirektorei S.Šņepstei N.Ignatjevs norāda, ka vispār neko nezināja, un nekādi līgumi par iekārtu uzglabāšanu netika noslēgti, bet 2020.gada 15.jūlija paskaidrojuma vēstulē viņš norāda, ka 29.06.2020 tika noslēgts Pagaidu zemes gabala nomas līgums un ir redzams, ka N.Ignatjevs meloja par to, kādu brīdi iekārtas tika izvietotas “SPK” teritorijā un kad tika noslēgts līgums. N.Ignatjevam tika piemērots sods no KNAB, sakarā ar Publiskas personas finanšu līdzekļu un mantas izšķērdēšanas novēršanas likuma pārkāpšanu.

A.Elksniņš prezentē 2020.gada 11.augusta vēstuli Nr.10.1/2020-AT-DPD-LO1 no SAS “Axis Tech” par informācijas sniegšanu, kurā tiek norādīts, ka SAS “Axis Tech” novietoja iekārtas sākotnēji maldīgas pārliecības dēļ, pamatojoties uz līgumu Par telpu nomu Višķu 21S K3, Daugavpilī, un tas nozīme, ka šim uzņēmumam ir bijis noslēgts līgums ar citu juridisko personu par iekārtu izvietošanu “SPK” teritorijā.

A.Elksniņš prezentē 2020.gada 13.janvāra līgumu Nr.507LV\_180059N2KEKU star SAS “Axis Tech” un SIA “A&A Baltia” par Noliktavas telpu nomu un rēķinus par laika periodu no janvāra līdz jūnijam.

A.Elksniņš prezentē līgumus starp SIA “SPK” un SIA “A&A Baltia” par cita veida pakalpojumu sniegšanu un savstarpējo sadarbību.

A.Elksniņš prezentē 2020.gada 1.oktobra vēstuli Nr.10.1/2020-AT-261 no PA “AXIS FILTER” pilnvarotas personas par informāciju sniegšanu, kurā tiek norādīts, ka N.Ignatjevs iedeva nomas līguma iznomātāja SIA “A&A Baltia” rekvizītus.

V.Kononovs piedāvā izsludināt sēdes pārtraukumu līdz brīdim, kad N.Ignatjevs būs gatavs atbildēt uz jautājumiem.

J.Lāčplēsis vērš uzmanību, kāpēc deputātiem tiek piedāvāti dokumenti, ar kuriem nav iespējams iepazīties vismaz trīs stundas pirms Domes sēdes un J.Lāčplēsis piebilst, ka A.Elksniņš publiski melo, sniedzot informāciju un cerot uz kolēģu neuzmanību.

Debates (J.Lāčplēsis, R.Eigims).

J.Lāčplēsis izsaka priekšlikumu, izsludināt pārtraukumu, lai deputāti varētu iepazīties ar A.Elksniņa piedāvātajiem materiāliem un SIA “SPK” valdes loceklis N.Ignatjevs varētu atbildēt uz jautājumiem.

I.Prelatovs informē, ka visus materiālus un dokumentus nosūtīsim katram Domes deputātam un izsludina sēdes pārtraukumu uz nenoteiktu laiku.

Sēdi slēdz plkst. 10:25

Sēdes vadītājs:

Domes priekšsēdētājs *(personiskais paraksts)* I.Prelatovs

Protokoliste *(personiskais paraksts)*  I.Zraževska